***Yeni Azərbaycan əlifbası layihəsinin tərtibi haqqında***

***Azərbaycan Respublikası Ali Sovetinin Qərarı***

***(9 fevral 1991)***

Azərbaycan SSR Ali Soveti Rəyasət heyətinin 1990-cı il sentyabrın 11-də təşkil etdiyi yeni Azərbaycan əlifbasının tərtibi üzrə komissiyanın sədrinin məlumatını dinləyərək Azərbaycan Respublikasının Ali Soveti qərara alır:

1. Latın qrafikası əsasında hazırlanmış Azərbaycan əlifbasının layihəsi və bu əlifbaya keçmək barədə tövsiyələr Azərbaycan Respublikası Ali Sovetinin Mədəniyyət və dini əqidə məsələləri komissiyasının və Xalq təhsili, elm və elmi texniki tərəqqi komissiyasının müzakirəsinə verilsin.
2. Göstərilən daimi komissiyalara tapşırılsın ki, yeni Azərbaycan əlifbasına keçmək məsələsinə dair xalq müzakirəsinin keçirilməsi barədə öz təkliflərini Azərbaycan Respublikasının Ali Sovetinə təqdim etsinlər.

**Azərbaycan Respublikası Ali Sovetinin sədri**

*Bakı şəhəri, 9 fevral 1991-ci il, № 70-XII.*